wickkiey/tamil-wikipedia-chunked huggingface dataset:
# ஒண்டர்லா

## இருப்பிடங்கள்

### பெங்களூர்

இந்த பூங்காவில் 55 நில, நீர் சவாரிகள், ஒரு இசை நீரூற்று, சீரொளி நிகழ்ச்சிகள் மற்றும் ஒரு தோற்ற மெய்ம்மை நிகழ்ச்சி உள்ளிட்ட பல்வேறு வகையான பகுதிகள் உள்ளன. ஒண்டர்லா பெங்களூரில் ஒரு நடன தளம் உள்ளது, இதில் மின்னணு முறையில் கட்டுப்படுத்தப்பட்ட மழை பொழிவு கொண்டதாக உள்ளது. குழந்தைகளை ஈர்க்கக்கூடியதாக பிரத்யேகமாக வடிவமைக்கப்பட்ட சவாரிகள் ஒண்டர்லாவில் உள்ளன. இந்த குழந்தைகளுக்கான சவாரிகளானது மென்மையானவையாகவும், அசாதாரணமானவைகளாகவும் உள்ளன. இங்கு குளிர்காலத்தில் இதன் அனைத்து குளங்களிலும் சூரிய ஆற்றலில் வெப்பமான நீரைப் பயன்படுத்துகிறது. இங்கு 1,000 பேர் கொள்ளவு கொண்டதாக மாநாட்டு அரங்கைக் கொண்டுள்ளது. மேலும் மொத்தம் 1,150 பேர் அமரக்கூடிய ஐந்து உணவகங்களைக் கொண்டுள்ளது. இது 2,350 க்கும் மேற்பட்ட பாதுகாப்புப் பெட்டகங்கள் மற்றும் ஓய்வறைகள் போன்றவற்றைக் கொண்டுள்ளது. 2014 ஆம் ஆண்டு டிரிப் அட்வென்சர் இணையதள நிறுவனமானது ஒண்டர்லா பெங்களூருக்கு இந்தியாவில் முதலாவது இடத்தையும், ஆசியாவில் ஏழாவது இடத்தையும் அளித்தது. இது இந்தியாவின் எந்த பொழுதுபோக்கு பூங்காவைவிட மிக உயர்ந்ததாகும்.  
ஒண்டர்லா ஹாலிடேஸ் தனது முதல் சொகுசுக் குடிலை திறந்தது, இது 84 அறைகள் கொண்ட விடுதி வளாகமாக 100,000 சதுர அடியில் பரவியுள்ளது. இது 2012 ஆண்டு முதல் செயல்பட்டுவருகிறது. குடில் வளாகத்தின் அம்சங்களின் ஒரு பகுதியாக குழந்தைகளுக்கான பிரத்தியேக விளையாட்டு பகுதி, பிற பொழுதுபோக்கு மற்றும் மாநாட்டு வசதிகள் கொண்டதாக உள்ளது. பெங்களூர் ஒண்டர்லாவை ஒட்டி இந்த விடுதி அமைந்துள்ளது.
# ஒண்டர்லா

## இருப்பிடங்கள்

### ஐதராபாத்

ஐதராபாத் ஒண்டர்லா 50 ஏக்கர் நிலப்பரப்பில் 28 நில அடிப்படையிலான சவாரிகளையும், 18 நீர் சார்ந்த விளையாட்டுகளையும் வழங்குகிறது. ஒண்டர்லா கேளிக்கை பூங்கா ஹைதராபாத் நகரத்திலிருந்து 28 கி.மீ. தொலைவில் அமைந்துள்ளது.
# ஒண்டர்லா

## ஐபிஓ

ஒண்டர்லா விடுமுறை நாட்களின் ஆரம்ப பொது சலுகையானது (ஐபிஓ) சுமார் 180 கோடி ரூபாய்க்கு பெரும் வரவேற்பைப் பெற்றது. ஐபிஓ வருமானம் ஐதராபாத்தில் அதன் வரவிருக்கும் கேளிக்கைப் பூங்கா திட்டத்திற்கு பயன்படுத்த திட்டமிடப்பட்டுள்ளது.
# ஒண்டர்லா

## விரிவாக்க திட்டங்கள்

ஒண்டர்லா ஹாலிடேஸ் ஒவ்வொரு நான்கு ஆண்டுகளுக்கு புதியதாக ஒரு பூங்காவைத் திறக்க திட்டமிட்டுள்ளது. அடுத்ததாக சென்னை, புனே, மும்பை அகமதாபாத் ஆகிய நகரங்களில் திறக்க திட்டமிட்டுள்ளது. ஒண்டர்லா ஹாலிடேஸ் தற்போது சென்னையில் அதன் 4 வது பொழுதுபோக்கு பூங்காவுக்கான வேலையை செய்துவருகிது. இந்த பூங்கா 2018 இறுதிக்குள் திறக்கப்படும் என்று எதிர்பார்க்கப்படுகிறது. சென்னையில் உருவாக்கபட்டுவரும் பொழுதுபோக்கு பூங்காவானது செலவில், பரப்பளவிலான நிலப்பரப்பபைக் கொண்டதாக உள்ளது. ஆந்திராவில் பரப்பளவில் ஒரு பொழுதுபோக்கு பூங்கா அமைக்கப்படும் என்றும் வொண்டர்லா அறிவித்தது. இது குண்டூர் மற்றும் விசயவாடாவுக்கு இடையே செலவில் அமைக்கபடவுள்ளது .
# ஹெல்லியோபோலிஸ் (பண்டைய எகிப்து)

**ஹெல்லியோபோலிஸ்** (**Heliopolis**) பண்டைய எகிப்தின் வட எகிப்தில் பாயும் நைல் நதி வடிநிலத்தில் அமைந்த பண்டைய நகரம் ஆகும். இதனை சூரியனின் நகரம் என்பர். இந்நகரம் பண்டைய எகிப்திய சமயத்தின் மையமாக விளங்கியது. இப்பண்டைய நகரம் தற்போது கெய்ரோ நகரத்திற்கு வடகிழக்கில் *ஆயின் சாம்* பகுதியில் உள்ளது.  
பழைய எகிப்திய இராச்சியம் (கிமு 2686 – கிமு 2181) மற்றும் மத்தியகால எகிப்திய இராச்சிய (கிமு 2055 – கிமு 1650) ஆட்சிகளில் இந்நகரம் பெரும் புகழுடன் விளங்கியது. தற்போது இந்நகரத்தின் பண்டைய எகிப்தியக் கோயில்கள், கட்டிட அமைப்புகள் பெரிதும் சிதிலமடைந்துள்ளது. பண்டைய எகிப்தின் வரலாற்று ஆவணங்கள், இந்நகரத்தில் தொல்லியல் அகழ்வாய்வுகள் மூலம் கிடைக்கப்பெற்றுள்ளது.  
இந்நகரத்தில் 12-வம்சத்தின் பார்வோன் முதலாம் செனுஸ்ரெத் எகிப்திய சூரியக் கடவுள் இராவினை போற்றும் வகையில் நிறுவிய 120 டன் எடையும், 21 மீட்டர் உயரம் கொண்ட சிவப்பு கருங்கல் கல்தூபி கண்டெடுக்கப்பட்டுள்ள்து. பழைய எகிப்திய இராச்சியத்தின் பிரமிடுகள் குறித்த ஆவணங்களில், இந்நகரம் சூரியக் கடவுள் இராவின் வீடு என குறித்துள்ளது.
# ஹெல்லியோபோலிஸ் (பண்டைய எகிப்து)

## செய்திகளில்

இந்தியப் பிரதமர் நரேந்திர மோதி எகிப்து சென்ற போது 25 சூன் 2023 அன்று இரண்டாம் உலக போரின் போது வீர மரணம் அடைந்த 3,799 இந்திய படைவீரர்கள் நினைவாக இந்நகரத்தில் அமைக்கப்பட்டுள்ள நினைவுச் சின்னத்தைப் பிரதமர் மோடி பார்வையிட்டு மரியாதை செலுத்தினார்.
நைல் நதி வடிநிலப் பகுதியில் கெய்ரோவிற்கு வடக்கே அமைந்த பண்டைய ஹெல்லியோபோலிஸ் நகரம்]]  
பார்வோன் ஹெல்லியோபோலிஸ் நகரத்தில் நிறுவிய கோயிலின் மாதிரிப்படம்]]
# ஹெல்லியோபோலிஸ் (பண்டைய எகிப்து)

## இதனையும் காண்க

- பண்டைய எகிப்திய நகரங்கள்
- பண்டைய எகிப்திய அரசமரபுகள்  
=
# விக்கிப்பீடியா:மேற்கோள் சுட்டுதல் செய்யக்கூடியதும் செய்யக்கூடாததும்

<onlyinclude>
<div>
**மேற்கோள் சுட்டுதல் விக்கிப்பீடியாவை நம்பக்கூடியதாகவும் நம்பிக்கைக்குரியதாகவும் உருவாக்குவதில் முக்கிய பங்காற்றுகிறது.**  
</div>
**Tag **under-sourced material** with an appropriate **inline tag**.**  
| Tag **under-sourced articles** with an appropriate **header**. | } |
| --- | --- |  
****திகதிகளுக்கு** YYYY-MM-DD என்ற முறை தவிர்த்து பயன்படுத்த வேண்டாம்.**  
| **நிறுவப்பட்ட மேற்கோ வடிவத்தை** சம்மதமின்றி மாற்ற வேண்டாம். | } |
| --- | --- |
|-
| |
|} </onlyinclude>
# கடவல்லூர் அன்யோன்யம்

**கடவல்லூர் அன்யோனியம்** (*Kadavallur Anyonyam*) என்பது இந்தியாவின் திருச்சூர் மாவட்டத்தில் உள்ள கடவல்லூரில் ஆண்டுதோறும் நடைபெறும் ரிக் வேத விவாதம் ஆகும். திருச்சூர் திருநாவாயகட்டகே பகுதியை தளமாகக் கொண்ட இரண்டு பெரிய ரிக் வேத பள்ளிகளில் (வடக்கே மாதோம் என அழைக்கப்படுகிறது) பல ஆண்டுகளாக, திருச்சூர் மற்றும் திருநாவாய்யில் உள்ள இரண்டு பிரம்மஸ்வம் மடங்கள் ஆரோக்கியமான, ஆக்கபூர்வமான போட்டி மனப்பான்மையை வளர்த்தன. இந்த கல்வி நிறுவனங்களின் வேத அறிஞர்களுக்கு நடத்தப்படும் இறுதித்தேர்வே கடவல்லூர் அன்யோனியம் ஆகும்.
# கடவல்லூர் அன்யோன்யம்

## இடம் மற்றும் நாள்

திருச்சூர் மாவட்டம் கடவல்லூரில் உள்ள இராமசுவாமி கோவிலில் ஒவ்வொரு ஆண்டும் மலையாள மாதமான **விருச்சிகத்தில்** முதல் பதினைந்து நாட்களில் (நவம்பர் நடுப்பகுதியில்) கடவல்லூர் அன்யோனியம் நடத்தப்படுகிறது. கடவல்லூர் அன்யோனியம் 1947 வரை தவறாமல் நடைபெற்றது. இது 1989 இல் புத்துயிர் பெற்றது, பின்னர் தொடர்ந்து நடைபெறுகிறது. இந்த விழா 8 நாட்கள் நடைபெறுகிறது.
# படையியங்கு அரவம்

போருக்கு அணி வகுத்துச் செல்வோர் வீர உணர்வு பெற வேண்டி, பேரிசை முழங்கும் கருவிகளை இசைவாணர்கள் முழக்கிக் கொண்டு முன்னே செல்வது அக்கால வழக்கம். இதனைப் **படையியங்கு அரவம்** என்று நூல்கள் குறிப்பிடுகின்றன.
# படையியங்கு அரவம்

## போரிசைக் கருவிகள்

இந்திரசித்தன் போருக்குச் செல்லும்போது படையியங்கு அரவ முழக்கக் கருவிகளாக பயன்படுத்தப்பட்டனவற்றைக் கம்பர் பட்டியலிடுகிறார். அவற்றின் பெயர்களை இங்கு அகரவரிசையில் காணலாம்  
1. அம்பலி
1. ஆகுளி (பெருந்துடி)
1. உறுமை (உருமி)
1. ஊமை
1. கணுவை
1. கண்டை
1. கம்பலி
1. கரடிகை
1. காளம் (கொம்பு)
1. கும்பிகை
1. குறடு
1. கொட்டி
1. சகடை
1. சங்கம்
1. செண்டை
1. தக்கை
1. தார்
1. திமிலை
1. துடி (உடுக்கை)
1. தூரி
1. பணவம்
1. பம்பை
1. பறை
1. பாண்டில்
1. பேரி (பேரிகை)
1. மணி (தேரில்)
1. முரசம்
1. வயிர்
1. வேய்
# படையியங்கு அரவம்

## தொல்காப்பியம்

வெட்சித் திணையின் 14 துறைகளில் ஒன்றாகத் தொல்காப்பியம் படை இயங்கு அரவத்தைக் குறிப்பிடுகிறது.  
நெடிபடு கானத்து நீள்வேல் மறவர்  
அடிபடுத்து ஆர் அதர் செலவான் - துடி படுத்து  
வெட்சி மலைய விலவார் மணி நிரைக்  
கட்சியுள் காரி எழும்.  
என்னும் பாடல் இதற்கு எடுத்துக்காட்டாகத் தரப்பட்டுள்ளது.
# அபர்ணா பாலமுரளி

**அபர்ணா பாலமுரளி (Aparna Balamurali)** இவர் மலையாளத் திரைப்படம் மற்றும் தமிழ்த் திரைப்படத்துறையில் பணிபுரியும் இந்திய திரைப்பட நடிகையும் மற்றும் பின்னணி பாடகியுமாவார். இவர் மகேசிண்ட பிரதிகாரம் (2016) என்ற படத்தில் ஜிம்ஸி என்ற வேடத்திலும் மற்றும் சண்டே ஹாலிடே (2017) என்பதில் அனு என்ற பாத்திரத்தில் நடித்தற்காக மிகவும் பிரபலமானவர்.
# அபர்ணா பாலமுரளி

## தனிப்பட்ட வாழ்க்கை

அபர்ணா இந்தியாவின் கேரளாவில் உள்ள திருச்சூர் பகுதியைச் சேர்ந்தவர். இவர் கே. பி. பாலமுரளி மற்றும் சோபா பாலமுரளி ஆகியோருக்கு பிறந்தார். இவரது தந்தை பாலமுரளி பல இசைத் தொகுப்புகளை இயற்றிய ஒரு இசை இயக்குநர் ஆவார். ஒரு வழக்கறிஞரான இவரது தாயார் சோபா ஒரு சில மலையாள படங்களில் பின்னணி பாடகராகவும் பணியாற்றியுள்ளார். பாடகர்-இசையமைப்பாளர் கே. பி. உதயபானு அவரது தந்தைவழி பெரிய மாமாவார்..  
அபர்ணா இந்திய பாரம்பரிய இசை மற்றும் பரதநாட்டியம், மோகினியாட்டம், குச்சிப்புடி போன்ற பாரம்பரிய நடன பாணிகளில் பயிற்சி பெற்றவர். பாலக்காட்டில் உள்ள உலகளாவிய கட்டிடக்கலை நிறுவனத்தில் படித்தார் .
# ஆண்டனி வர்கீஸ்

**ஆண்டனி வர்கீஸ் (Antony Varghese)** இவர் மலையாளத் திரைப்படங்களில் தோன்றும் ஒரு இந்திய திரைப்பட நடிகராவார். இவர் *அங்கமாலி டைரிஸ்* என்ற படத்தின் மூலம் 2017ஆம் ஆண்டில் அறிமுகமானார். இவர் பிரபலமாக **பெப்பே** என்று அழைக்கப்படுகிறார்.
# ஆண்டனி வர்கீஸ்

## தனிப்பட்ட வாழ்க்கை

ஆன்டணி வர்கீஸ் இந்தியாவின் கேரளாவின் கொச்சியின் அங்கமாலியில் வர்கீஸ் மற்றும் அல்போன்சா ஆகியோருக்குப் பிறந்தார்.
# ஆண்டனி வர்கீஸ்

## தொழில்

லிஜோ ஜோஸ் பெல்லிசேரி இயக்கிய *அங்கமாலி டைரி* என்ற மலையாளத் திரைப்படத்தில் வின்சென்ட் பெப்பே என்ற முக்கிய கதாபாத்திரத்தை சித்தரித்து 2017ஆம் ஆண்டில் அறிமுகமானார். இந்த திரைப்படம் ஒரு மிகப்பெரிய வெற்றியாக இருந்தது. இது இவருக்கு புகழ் பெற்றுத் தந்தது. இவர் இப்போது பெப்பே என்ற திரைப் பெயரால் நன்கு அறியப்படுகிறார். இந்த கதாபாத்திரம் இவருக்கு தென்னிந்திய பிலிம்பேர் விருதுகள் உட்பட பல விருதுகளை பெற்றுத் தந்தது. இவரது இரண்டாவது படம் அறிமுக இயக்குநர் டினு பப்பச்சன் இயக்கிய சுவதந்திரியம் அர்த்தராத்திரியில் என்பதாகும். இது கோட்டயம் சார்ந்த த்ரில்லர் படமாகும். லிஜோ ஜோஸுடனான தனது இரண்டாவது படமான ஜல்லிக்கெட்டு என்ற படத்தில் ஒப்பந்தமானார்
# ஷேன் நிகாம்

**ஷேன் நிகாம் (Shane Nigam )** இவர் மலையாளப் படங்களில் தோன்றும் ஒரு இந்திய திரைப்பட நடிகராவார். 2013ஆம் ஆண்டு சாலை திரைப்படமான *நீலகாஷம் பச்சகடல் சுவன்னா பூமி* (2013) மூலம் அறிமுகமான இவர், *கிஸ்மத்* (2016), *பரவா* (2017), மற்றும் கும்பளங்கி நைட்ஸ் (2019) ஆகிய திரைப்படங்களில் நடித்ததற்காக பரந்த கவனத்தைப் பெற்றார்.
# ஷேன் நிகாம்

## தனிப்பட்ட வாழ்க்கை

கேரளாவின் கொச்சியின் எலமக்காராவில் அபி மற்றும் சுனிலா ஆகியோருக்கு ஷேன் மூன்று குழந்தைகளில் மூத்தவராக பிறந்தார். எலாமக்கராவின் பவன் வித்யா மந்திரில் பள்ளிப் படிப்பை முடித்தார். கொச்சியின் ராஜகிரி பொறியியல் கல்லூரியில் பயின்றார். இவருக்கு அஹானா மற்றும் அலீனா என்ற இரண்டு தங்கைகள் உள்ளனர். ஷேனின் தந்தை அபி ஒரு நடிகரும் பிரபலமான பலகுரல் கலைஞரும் ஆவார்.
# ஷேன் நிகாம்

## தொழில்

### திரைப்பட வாழ்க்கை

அன்னாவின் (ஆண்ட்ரியா எரேமியா) சகோதரர் கதாபாத்திரத்தில் *அன்னயம் ரசூலம்* என்ற படத்தின் மூலம் நிகாம் நடிகராக அறிமுகமானார். பின்னர் ராஜீவ் ரவி இவருக்கு என்ஜான் ஸ்டீவ் லோபஸ் என்ற படத்தில் முக்கிய கதாபாத்திரத்தை வழங்கினார். ஆனால் இவர் அந்த பாத்திரத்தை ஏற்கவில்லை.  
சுருதி மேனனுக்கு ஜோடியாக 2016 ஆம் ஆண்டில் வெளியான *கிஸ்மத்* என்ற திரைப்படத்தில் முன்னணி நடிகராக அறிமுகமானார். அத்திரைப்படத்தின் தயாரிப்பாளர் ராஜீவ் ரவி அவருக்கு முக்கிய கதாபாத்திரத்தை வழங்கினார். அவரது கதாபாத்திரம் மலையாளப் பார்வையாளர்களிடையே அவருக்கு பாராட்டைப் பெற்றுத்தந்ததுடன் வணிகரீதியான வெற்றியையும் பெற்றது.  
2017ஆம் ஆண்டு *சி / ஓ சாய்ரா பானு* படத்தில் மூத்த நடிகர்களான அமலா மற்றும் மஞ்சு வாரியர் ஆகியோருடன் நிகாம் ஒரு முக்கியக் கதாபாத்திரத்தில் நடித்தார். அடுத்த ஆண்டு, இவர் *ஈடா* என்ற காதல் படத்தில் தோன்றினார். இது விமர்சகர்களால் பாராட்டப்பட்டது.  
நிகாம் 2019இல் இரண்டு படங்களில் நடித்தார்; நகைச்சுவை நாடகம் கும்பளங்கி நைட்ஸ், இது திரையரங்க வசூலில் மிகவும் வெற்றிகரமாக இருந்தது. காதல் திரைப்படமான இஷ்க் (2019 திரைப்படம்) மிதமான விமர்சனங்களைப் பெற்றது.
# திண்டல் உயர்மட்ட சாலை, ஈரோடு

**திண்டல் உயர்மட்ட சாலை** (Thindal Elevated Corridor), ஈரோடு மாநகரத்தில் 5.4 கி.மீ. நீளத்திற்கு உயர்மட்டத்தில் கட்டமைக்கப்படும் மேம்பால சாலைத் திட்டமாகும். இது, ஈரோடு மாநகரத்தில் கிழக்கு-மேற்காக நீண்டு செல்லும் பெருந்துறை சாலையில் நிலவும் போக்குவரத்து நெரிசலைக் குறைக்க, தமிழ்நாடு அரசால் உருவக்கப்பட்ட திட்டமாகும். பெருந்துறை சாலை உயர்மட்ட மேம்பாலம் (Perundurai Road Elevated Corridor) என்றும் அழைக்கப்படுகிறது.
# திண்டல் உயர்மட்ட சாலை, ஈரோடு

## அமைவிடம்

இந்த உயர்மட்ட சாலையானது மாநில நெடுஞ்சாலை 96-ல் காலிங்கராயன் மாளிகை அருகே துவங்கி 5.4 கி.மீ. பயணித்து திண்டல்-பெரியசேமூர் இணைப்பு உள்வட்டச்சாலை சந்திப்பைக் கடந்து வெளி வட்டச்சாலைக்கு முன்னதாக திண்டல்மேடு அருகே முடிகிறது.
# திண்டல் உயர்மட்ட சாலை, ஈரோடு

## நடவடிக்கைகள்

இந்த திட்டமானது 2017ம் ஆண்டு ஜூன் மாதம் தமிழக முதல்வரால் அறிவிக்கப்பட்டது. மேலும் 2018ல் 300கோடி ரூபாயில் திட்டம் செயல்படுத்த இதற்கான அதிகாரப்பூர்வ அறிவிப்பும் வெளியிடப்பட்டது. தொடர்ந்து 2019ல் இவ்வழியில் 112 இடஙளில் மண்பரிசோதனை செய்யப்பட்டு இதற்கான திட்ட அறிக்கையும் தயார் செய்யும் பணியும் முடிக்கப்பட்டு அரசின் ஒப்புதலுக்கு அனுப்பப்பட்டுள்ளது. விரைவில் இதற்கான கட்டுமானப்பணிகள் துவங்கும்.  
மேலும் ஈரோட்டில் எஸ்.எஸ்.வி.என். பள்ளி முதல் சுவஸ்திக் கார்னர் வரை மற்றொரு உயர்மட்ட சாலை அமைப்பதற்கான அறிவிப்பையும் 2019ம் ஆண்டு சட்டசபையில் முதல்வர் வெளியிட்டுள்ளார்.
# திண்டல் உயர்மட்ட சாலை, ஈரோடு

## மேலும் பார்க்க

- உள் வட்டச் சாலை, ஈரோடு
- மத்திய பேருந்து நிலையம், ஈரோடு
- காவிரி நதிக்கரை சாலை, ஈரோடு
- வெளி வட்டச் சாலை, ஈரோடு
- ஈரோடு போக்குவரத்து
# சித்தார்த் மேனன்

**சித்தார்த் மேனன் (Siddharth Menon)** (பிறப்பு 1989 சூலை 1 ) இவர் ஓர் இந்திய பின்னணிப் பாடகரும் மற்றும் திரைப்பட நடிகருமாவார் . மேனன் சில திரைப்பட பாடல்களையும் வழங்கியுள்ளார். *தைக்குடம் பிரிட்ஜ்* என்ற இவரது இசைக் குழு மிகவும் பிரபலமானது. மலையாள தொலைக்காட்சி நிறுவனமான கப்பா என்ற தொலைக்கட்சியில் *மியூசிக் மோஜோ* என்ற இசை நிகழ்ச்சிக்காக தசரதம் திரைப்படத்திலிருந்து இவர் "மந்தராச்செபுண்டோ" என்ற பாடலை வழங்கியது இசை பட்டியலில் முதலிடம் பிடித்தது.
# சித்தார்த் மேனன்

## ஆரம்பகால வாழ்க்கை மற்றும் கல்வி

சித்தார்த் மேனன் மும்பையில் குடியேறிய கேரள குடும்பத்தில் சத்யநாதன் பரியதாத் மற்றும் ஷீலா ஆகியோருக்கு 1989 சூலை 1 அன்று பிறந்தார். இவரது தந்தை சத்யநாதன் ஒரு விமான நிறுவனத்தில் முன்னாள் ஊழியராவார். திருச்சூரின் இரிஞ்ஞாலகுடா பகுதியைச் சேர்ந்தவர். இவரது தாயார் ஷீலா மும்பையில் வருமான வரித்துறையில் பணிபுரிகிறார். இவர் கோட்டயம் வைக்கம் நகரைச் சேர்ந்தவர். இவருக்கு ஷரத் மேனன் என்ற ஒரு அண்ணன் உள்ளார். அவர் இங்கிலாந்தில் விஞ்ஞானியாக பணிபுரிகிறார்.  
மேனன் மகாராட்டிராவின் கோரேகாவ் பகுதியிலுள்ள விவேக் வித்யாலயா உயர்நிலைப் பள்ளியில் பயின்றார். பின்னர், விவேக் வணிகக் கல்லூரியில் பயின்று இவர் வர்த்தகத்தில் பட்டம் பெற்றார். பட்டம் பெற்ற பிறகு மேற்கத்திய இசையைப் கற்க முடிவு செய்து, சென்னையில் ஏ.ஆர். ரகுமானின் இசைக் கல்லூரியான, *கே. எம் மியூசிக் கன்சர்வேட்டரி*யில் சேர்ந்தார். தற்போது, இவர் கேரளாவின் கொச்சியில் வசிக்கிறார். இவர் 2019 திசம்பர் 22 அன்று மராத்தி நடிகை தன்வி பலா என்பவரை மணந்தார்.
# சித்தார்த் மேனன்

## தொழில்

சித்தார்த் மேனன் தனது மலையாளப் பெற்றோருடன் மும்பையில் வளர்ந்தார். போட்டிகள் மற்றும் இளைஞர் விழாக்களில் கலந்து கொண்டு, இசைக்கான பரிசுகளை வென்றார். இவர் காட்ட வேண்டியது எல்லாம் அவர் மும்பையில் உள்ள அஜிவாசன் இசை அகாதமியில் படித்த சில நாட்கள் மட்டுமே. ஆனால் அது ஒருபோதும் இவர் பாடும் ஆர்வத்தை குறைக்கவில்லை.  
சோனி தொலைக்காட்சியின் ரியாலிட்டி நிகழ்ச்சியான, *எக்ஸ் ஃபேக்டர் இந்தியாவில்* கலந்து கொண்டார். மேலும் இவரது குழு நிர்மிட்டே நிகழ்ச்சியின் இறுதிப் போட்டியாளராக தேர்வு பெற்றது. குழுவில் இருந்த மற்ற உறுப்பினர்கள் வியன் பெர்னாண்டஸ், பிரணில் மோர் மற்றும் ரஞ்சனா ராஜா.  
இவரது உறவினரான கோவிந்த் மேனன் கப்பா தொலைக்காட்சியில் "மியூசிக் மோஜோ" என்ற இசை நிகழ்ச்சி மற்றும் "நாஸ்டால்ஜியா" (பசுமையான மலையாள பாடல்களின் மறுபிறவி) நிகழ்ச்சிக்கும் பணியாற்றினார். இதில் சித்தார்த் பாடிய "மந்தராச்செபுண்டோ" பாடல் யூடியூபில் வெற்றி பெற்றது. பின்னர் அவர்கள் தைக்குடம் பிரிட்ஜ் என்ற இசைக் குழுவைத் தொடங்கினர்.  
சித்தார்த் 2013ஆம் ஆண்டு *நார்த் 24 காதம்* என்ற திரைப்படத்தில் "தரங்கல்" என்ற பாடலுடன் பின்னணிப் பாடகராக அறிமுகமானார்.  
2015 ஆம் ஆண்டில் வி.கே.பிரகாஷ் இயக்கிய *ராக்ஸ்டார்* திரைப்படத்தின் மூலம் மலையாளத் திரையுலகில் அறிமுகமானார் . சிரேயா கோசலுடன் இணைந்து இசைத் தொகுப்பான *யெலோவிலும்* இவர் நடித்து பாடியுள்ளார். இந்த பாடல் 2017 சூன் 7 அன்று வெளியிடப்பட்டது. 2014 ஆம் ஆண்டு நிலவரப்படி, யெலோவ் யூடியூப்பில் 1 மில்லியன் பார்வைகளைப் பெற்றுள்ளது. அடுத்த ஆண்டு இவர் மீண்டும் *யாமி* என்ற ஆல்பத்தில் பாடியுள்ளார்.  
2019ஆம் ஆண்டு நிலவரப்படி, துணை வேடங்களில் கூட், சோலோ திரைப்படங்களிலும், கத பரஞ்ச கத மற்றும் கோலாம்பி திரைப்படங்களில் முக்கிய கதாபாத்திரங்களிலும் நடித்துள்ளார். அமிர்தா தொலைக்காட்சி நிகழ்ச்சியிலும் மலையாளத்தில் பல விருதுவழங்கும் நிகழ்ச்சிகளிலும் பங்கேற்றுள்ளார்.
# கிருஷ் ஜே.சதார்

**கிருஷ் ஜே.சதார் (Krish J. Sathar)** (உன்னி கிருஷ்ணன் சதார் என்ற பெயரில் பிறந்தார்) இவர் ஓர் இந்திய திரைப்பட நடிகரும் மற்றும் தொழில் முனைவோரும் ஆவார். இவர் முதன்மையாக மலையாளம் மற்றும் தமிழ் படங்களில் பணியாற்றுகிறார்.
# கிருஷ் ஜே.சதார்

## தொழில்

1984 செப்டம்பர் 14 இல் நடிகர்கள் சதார் மற்றும் ஜெயபாரதி ஆகியோருக்கு கிருஷ் பிறந்தார். பொறியியல் படித்த இவர், நிர்வாகத்திலும் முதுகலைப் பட்டம் பெற்றார். கிரிஷ் இங்கிலாந்தில் தனது படிப்பை முடித்த பின்னர் அமெரிக்காவில் பணிபுரிந்தார்.  
ஒரு மதிப்புமிக்க திரைப்பட குடும்பத்தில் பிறந்த இவருக்கு நடிப்பதற்கு பல வாய்ப்புகள் தேடிவந்தன. அவற்றுள் மோகன்லால் நடித்து, *சித்திக்* இயக்கிய *லேடீஸ் அண்ட் ஜென்டில்மேன்* என்ற திரைப்படத்தை தனது துவக்கப்பாதையாக இவர் தேர்ந்தெடுத்தார். இவர் திரைப்படத் துறையில் நுழைவதற்கு முன்பு நியூயார்க் திரைப்பட அகாதமியில் படித்துக் கொண்டிருந்தார். 2014ஆம் ஆண்டில், சிறீப்ரியா இயக்கிய மாலினி 22 பாளையங்கோட்டை என்ற தமிழ்த் திரைப்படத்தில் அறிமுகமானார். இது [[ஆஷிக் அபு]வின்], *22 பிமேல் கோட்டயம்* என்ற மலையாளத் திரைப்படத்தின் தமிழ் மறு ஆக்கம். இந்தப் படம் தெலுங்கிலும் கட்டானா என்ற தலைப்பில் மறு ஆக்கம் செய்யப்பட்டது. இதன்மூலம் இவர் தெலுங்குத் திரையுலகிலும் அறிமுகமானார். இவரது அடுத்த படம் *டூ நூரா வித் லவ்*, இதில் இவர் முக்கியக் கதாபாத்திரமான மகிழ்ச்சியான-அதிர்ஷ்டசாலி மற்றும் *சூஃபி பாடகர்* ஷாஜகானைச் சித்தரித்தார். இவர் தக்காளி என்ற திரைப்படத்தில் நடிக்க ஒப்புக்கொண்டார். ஆனால் பின்னர் தேதி பிரச்சினைகள் காரணமாக அத்திரைப்படத்திலிருந்து விலகினார்.
# கிருஷ் ஜே.சதார்

## தொழில் முனைவோர் முயற்சிகள்

கிரிஷ் இலண்டனில் கான்செப்ட் காக்டெய்ல் சொந்தமாக மது விடுதிகளை வைத்து நடத்தி வருகிறார். ஒரு தீவிர காக்டெய்ல் ஆர்வலராக இருந்த இவர் அதை ஒரு பொழுதுபோக்காக எடுத்துக் கொண்டார். பின்னர் நியூயார்க்கில் இருந்த காலத்தில் காக்டெய்ல்களில் தனது திறமைகளைப் பயிற்றுவித்தார்.  
இவர் லண்டனில் தனது முதல் மது விடுதியினைத் திறந்தார். இது ஐக்கிய இராச்சியத்தின் முதல் பத்து சிறந்த காக்டெய்ல் மது விடுதிகளில் இடம் பெற்றது. சமீபத்தில் இவர் தனது இரண்டாவது மது விடுதியினை லண்டனில் திறந்தார்.
# ஜுராசிக் வேர்ல்ட் டொமினியன்

- கிறிஸ் பிராட்
- பிரைஸ் டல்லஸ் ஹோவர்ட்
- சாம் நெய்ல்
- லாரா டென்
- ஜெஃப் கோல்ட்ப்ளும்
- ஜேக் ஜான்சன்
- ஓமர் சை
- டானியெல்லா பினெடா
- ஜஸ்டிஸ் ஸ்மித்
- டீச்சன் லேக்மன்
- ஸ்காட் ஹேஸ்
}}
| music = மைக்கேல் ஜியாச்சினோ
| cinematography = ஜான் ஸ்வார்ட்ஸ்மன்
| editing = மார்க் சாங்கர்
| production_companies = அம்ப்ளின் என்டர்டெயின்மென்ட்
| distributor = யுனிவர்சல் பிக்சர்ஸ்
| released =
| runtime =
| country = அமெரிக்க ஐக்கிய நாடு
| language = ஆங்கிலம்
| budget =$16.5 கோடி
- யுனிவர்சல் பிக்சர்ஸ்  
முந்தைய படங்களில் தோன்றிய நடிகர்களுள் 10 பேர் தங்கள் பாத்திரங்களை மீண்டும் ஏற்றுள்ளனர். இவர்களோடு புதுமுகங்களும் நடித்துள்ளனர்.  
இப் படத்தின் படப்பிடிப்பு பிப்ரவரி 24, 2020 அன்று துவங்கியது. பின்னர் கோவிட்-19 பெருந்தொற்று காரணமாக மார்ச் 13, 2020 அன்று நிறுத்திவைக்கப்பட்டது. ஜூலை 6 அன்று மீண்டும் துவங்கி நவம்பர் 6 அன்று நிறைவுற்றது.  
யுனிவர்சல் ஸ்டுடியோஸால் வழங்கப்பட்ட இப் படம் மே 23, 2022 அன்று மெக்சிக்கோ சிட்டியில் திரையிடப்பட்டது. ஐக்கிய அமெரிக்காவில் ஜூன் 10, 2022 அன்று ஐமேக்ஸ், 4DX, RealD 3D, டால்பி சினிமா ஆகிய திரை வடிவங்களில் வெளியானது. உலகளவில் $100 கோடிக்கு மேல் வருவாய் ஈட்டி, 2022 பட வருவாய்ப் பட்டியலில் நான்காம் இடம் பெற்றது. பல திறனாய்வாளர்கள் இத் தொடர் *முன்பே நிறைந்திருக்கவேண்டியது* என்பதாகக் கூறினர்.  
இதன் தனித் தொடர்ச்சியாக *ஜுராசிக் வேர்ல்ட் ரீபர்த்* எனும் திரைப்படம் 2 சூலை 2025 அன்று வெளியானது.
# ஜுராசிக் வேர்ல்ட் டொமினியன்

## நடித்தவர்கள்

முதன்மைக் கட்டுரை: *ஜுராசிக் பார்க் தொடரில்* தோன்றிய கதைமாந்தரின் பட்டியல்
| 1 | ஓவன் கிரேடி (Owen Grady) | கிறிஸ் பிராட் (Chris Pratt) | தொல்லுயிர் ஆய்வாளர்; 1993-இல் ஜான் ஹேமன்டின் *ஜுராசிக் பார்க்*கைப் பார்வையிட்டவர்களுள் ஒருவர்; ஜுராசிக் பார்க் III (2001) படத்தில் காண்பிக்கப்படும் ஈஸ்லா சோர்னா நிகழ்வில் உயிர்தப்பியோருள் ஒருவர். |
| --- | --- | --- | --- |
| 4 | எல்லி சாட்லர் (Dr.Ellie Sattler) | லாரா டென் (Laura Dern) | *ஜுராசிக் வேர்ல்ட்*டில் ஓவனுடன் பணிபுரிந்த முன்னாள் விலங்கு பயிற்சியாளர், தற்போது பிரெஞ்சு உளவாளி. |
| 7 | ஸியா ரோட்ரிக்ஸ் (Zia Rodriguez) | டானியெல்லா பினெடா (Daniella Pineda) | தொல்விலங்கு மருத்துவர்; தொன்மா பாதுகாப்புக் குழு உறுப்பினர். |
| 8 | பிராங்க்ளின் வெப் (Franklin Webb) | ஜஸ்டிஸ் ஸ்மித் (Justice Smith) | தொன்மாக்களைக் கடத்துபவர் |
| 10 | ரைன் டெலகோர்
(Rainn Delacourt) | ஸ்காட் ஹேஸ் (Scott Haze) | பயோசின்-னுக்காக மெய்ஸி, பீட்டா ஆகியோரைக் கடத்தியவர். |
| 11 | மெய்ஸி லாக்வுட் (Maisie Lockwood) | இசபெல்லா செர்மன் (Isabella Sermon) | பெஞ்சமின் லாக்வுட்டின் படியாக்கப் பேர்த்தி; ஓவன் மற்றும் கிளேரின் வளர்ப்பு மகள் |
| 12 | ஹென்றி வூ (Dr. Henry Wu) | பி. டி. வோங் (B. D. Wong) | பயோசின் செய்தித்தொடர்பு இயக்குநர் |
| 14 | கைலா வாட்ஸ்
(Kayla Watts) | டிவாண்டா வைஸ் (DeWanda Wise) | ஓவன் மற்றும் கிளாருக்கு உதவும் முன்னாள் வான்படை வானோடி. |
| 15 | லூயி டாட்ஜ்சன்
(Dr. Lewis Dodgson) | காம்ப்பெல் ஸ்காட் (Campbell Scott ) | பயோசின் ஜெனிடிக்ஸ் நிறுவனத்தின் தலைவர்; ஜுராசிக் பார்க் திரைப்படத்தில் இப் பாத்திரத்தை கேமரூன் தோர் (Cameron Thor) ஏற்றிருந்தார் |
| 16. | சார்லட் லாக்வுட்
(Charlotte Lockwood  
) | எல்வா ட்ரில் (Elva Trill) | மெய்ஸியின் உண்மையான தாய்; இவரின் இளம் அகவைத் தோற்றத்தையும் மெய்ஸியாக நடித்த இசபெல்லா செர்மனே ஏற்றுள்ளார். |
| 17 | டிமிட்ரி திவயோஸ்
(Dimitri Thivaios) | மால்ட்டா நாட்டைச் சேர்ந்த கூலிப்படை உறுப்பினர். |  |
| 18. | வையட் ஹன்ட்லி
(Wyatt Huntley) | கிறிஸ்டோஃபர் பொலாஹா(Kristoffer Polaha) | டெலகோரின் உதவியாட்களுள் ஒருவர். |
| 19. | ஷீரா
(Shira) | வரடா சேது (Varada Sethu) | மீன்வளம் மற்றும் வனத்துறை அலுவலர். |
| 20. | விகி (Wigi) | என்ஸோ ஸ்கில்லினோ ஜூனியர்
(Enzo Squillino Jnr ) | } |
# ஜுராசிக் வேர்ல்ட் டொமினியன்

## தயாரிப்பு

### முன்னேற்றம்

ஜுராசிக் வேர்ல்ட் (2015) திரைப்படம் குறித்த துவக்க உரையாடல்களின்போது, அதன் நிர்வாகத் தயாரிப்பாளர் ஸ்டீவன் ஸ்பில்பேர்க், மேலும் பல படங்களைத் தயாரிக்க ஆர்வமாக இருப்பதாக இயக்குநர் கோலின் திரெவாரோவிடம் கூறினார். ஏப்ரல் 2014 இல், திரெவாரோ, ஜுராசிக் வேர்ல்ட்டின் தொடர்ச்சிகள் குறித்து விவாதிக்கப்பட்டதாக அறிவித்தார். மேலும் "மனப்போக்கும் அத்தியாயத்தன்மையும் சற்றுக் குறைவாக இருக்கக்கூடிய ஒன்றை, முழுமையான கதையாக உணரக்கூடிய ஒரு தொடருக்குள் வளைந்து பொருந்தக்கூடிய ஒன்றை நாங்கள் உருவாக்க விரும்பினோம்." என்றார். ஜுராசிக் வேர்ல்ட்-டில் ஓவனுக்கும் பேரிக்கும் (ஓமர் சை) இடையே காட்டப்பெற்ற நட்பு, அதன் தொடர்ச்சிகளிலும் தொடரக்கூடும் என திரெவாரோ கூறினார்.  
மே 2015 -இல், திரெவாரோ, பிற இயக்குநர்கள் இத் தொடரின் எதிர்வரும் படங்களில் பணியாற்ற வேண்டும் என்ற தனது விருப்பத்தைக் கூறினார், வெவ்வேறு இயக்குநர்கள், மேலதிகப் படங்களுக்கு வெவ்வேறு பண்புகளைக் கொண்டுவரமுடியும் என்று அவர் நம்பினார். மறுமாதம் மேலும் கூறுகையில்: "மிஷன்: இம்பாசிபிள், ஸ்டார் வார்ஸ் முதலான உரிமைக்குழுமங்கள் போல புதிய குரல்கள் மற்றும் புதிய பார்வைகளால் உண்மையாகவே இது பயனடையப்போகிறது.... இதை நாம் புதிதாகவும் மாறக்கூடியதாகவும் தொடர்ந்து பரிணாம வளர்ச்சியடைவதாகவும் வைத்திருக்க வேண்டும் " என்றார். மேலும் இத் தொடர், தொடர்ந்து ஒரு தொன்மாப் பூங்கா பற்றியதாக இல்லாமல் மனிதர்-தொன்மா இணைவாழ்வு குறித்து ஆராயக்கூடும் என்றும் கூறினார். மறுமாதம், ஜுராசிக் வேர்ல்ட் தயாரிப்பாளர் பிராங்கு மார்சல், மூன்றாம் ஜுராசிக் வேர்ல்ட் படத்திற்கான திட்டங்களை உறுதிப்படுத்தினார். திரெவாரோ, ஸ்பில்பேர்க் ஆகியோருக்கு படத்திற்கான கதை யோசனை இருப்பதாக யுனிவர்சல் பிக்சர்ஸ் தலைவர் டோனா லாங்லி நவம்பர் 2015 இல் கூறினார்.  
செப்டம்பர் 2016- இல், *ஜுராசிக் வேர்ல்ட்* முத்தொகுதிக்கான திட்டங்கள் மீண்டும் உறுதிப்படுத்தப்பட்டன. மேலும், (2014-இல் *ஜுராசிக் வேர்ல்ட்* படப்பிடிப்பின்போது) அவர் ஒரு முத்தொகுதிக்காக எவ்வளவு திட்டமிட்டிருந்தார் என்று திரெவாரோவிடம் கேட்கப்பட்டபோது: "எனக்கு முடிவு தெரியும். அதை எங்கு செல்ல வேண்டுமென விரும்பினேன் என்பது எனக்குத் தெரிந்திருந்தது. " என்றார். பின்பு கூறுகையில் " [தொடர்புடைய] மக்களை நீங்கள் உண்மையாகவே இணைத்துச்செல்லவும் அவர்களின் ஆவலைத் தக்கவைக்கவும் விரும்பினால், முத்தொகுதியின் துவக்கம், இடைப்பகுதி மற்றும் முடிவை முன்பே திட்டமிடுவது இதுபோன்ற ஒரு உரிமைக்குழுமத்துக்கு இன்றியமையாதது. அதை அந்த அளவில் எண்ணிப் பார்க்கவேண்டும். இது தன்னிச்சையாக இருக்க முடியாது [...] முந்தைய ஜுராசிக் பார்க் திரைப்படங்கள் மிகவும் தெளிவான உறுதியான முடிவுகளைக் கொண்டிருந்தன. இதைவிட அவை மிகுந்த அத்தியாயத்தன்மை கொண்டிருந்தன. " என்றார்.
# ஜுராசிக் வேர்ல்ட் டொமினியன்

## தயாரிப்பு

### முன் தயாரிப்பு

பிப்ரவரி 2018-இல் (ஜுராசிக் வேர்ல்ட் 3 என அப்போது அறியப்பட்ட) ஒரு பெயரற்ற படம், ஜூன் 11, 2021 அன்று வெளியாகுமென அறிவிக்கப்பட்டது. மேலும் அதற்கான திரைக்கதையை எமிலி கார்மைக்கேலுடன் இணைந்து திரெவாரோ இயற்றுவார் என்றும் அறிவிக்கப்பட்டது. ஜுராசிக் வேர்ல்ட்: ஃபாலன் கிங்டம் படத்தைத் தயாரித்த மார்சலும் குரோவ்லியும் மீண்டும் தயாரிப்பாளர்களாகப் பணியாற்றவிருந்தனர். திரெவாரோவும் ஸ்பில்பேர்க்கும் நிர்வாகத் தயாரிப்பாளர்களாயினர். மார்ச் 30, 2018 அன்று ஸ்பில்பேர்க் கேட்டுக்கொண்டதன் பேரில் திரெவாரோ பட இயக்குநராக அறிவிக்கப்பட்டார்.
# ஜுராசிக் வேர்ல்ட் டொமினியன்

## தயாரிப்பு

### எழுத்தாக்கம்

ஜுராசிக் வேர்ல்ட்: ஃபாலன் கிங்டம் பட முன்னேற்றத்தின்போது திரெவாரோ, அப் படத்தின் தொன்மாக்கள் திறந்த மூலமாக மாறக்கூடும் எனவும் அதனால் (கதையில்) உலகெங்குமுள்ள பல நிறுவனங்கள் பல்வேறு பயன்பாடுகளுக்காக தங்கள் சொந்த தொன்மாக்களை உருவாக்கும் நிலை ஏற்படுமெனவும் கூறினார். தொன்மாக்களை உலகில் இணைத்துக்கொள்வது தொடர்பான சில காட்சிகளும் கருத்துக்களும் (மூன்றாம் படத்தில் பின்பு பயன்படுத்தும் நோக்குடன் ) ஃபாலன் கிங்டம் திரைக்கதையிலிருந்து நீக்கப்பட்டன.  
திரெவாரோவும் கார்மைக்கேலும் நிலவரப்படி திரைக்கதையை எழுதிக்கொண்டிருந்தனர். அச்சமயத்தில் ஜுராசிக் வேர்ல்ட் 3 ஒரு "அறிவியல் பரபரப்புப் புனைவு" எனவும் இக் குழுமத்தின் முதல் படமான ஜுராசிக் பார்க்-கின் இன் தொனியுடன் மிக நெருக்கமாக பொருந்துவதாகவும் திரெவாரோ கூறினார். மே 2018 இல் அவர், முந்தைய ஜுராசிக் வேர்ல்ட் படங்களில் குறிப்பிடத்தகு பாத்திரங்களில் தோன்றிய கலப்பினத் தொன்மாக்கள் எதையும் இப் படம் காண்பிக்காது என்று அறிவித்தார்.  
ஜுராசிக் வேர்ல்ட்: ஃபாலன் கிங்டம் வெளியானபின், அதன் தொடர்ச்சியானது, உலகெங்கும் பரவிவிட்ட தொன்மாக்களைக் குறித்ததாக இருக்குமென்றும் , இதனால் ஹென்றி வூ அல்லாத பிற பாத்திரங்கள் தங்கள் சொந்த தொன்மாக்களை உருவாக்குவரென்றும் திரெவாரோ கூறினார்.. தான் முன்பிருந்தே பார்க்கவிரும்பிய படம் இது என்பதாகக் கூறியவர், கதைப்போக்கை நடைமுறையிலுள்ள மனிதர்-காட்டுயிர் உறவோடு இணைத்தும் பேசினார். மேலும் இப்படம், ஓவன் மற்றும் கிளேரின் மீட்சியையும் மெய்ஸியைப் பார்த்துக்கொள்ளும் அவர்களின் பொறுப்பையும் பேசும் என்றார்.
# ஜுராசிக் வேர்ல்ட் டொமினியன்

## தயாரிப்பு

### நடிகர் தேர்வு

முந்தைய ஜுராசிக் பார்க் முத்தொகுதியில் எல்லி சாட்லராக நடித்த லாரா டென் மார்ச் 2017-இல், மீண்டும் தன் பாத்திரத்தை ஏற்க ஆர்வம் காட்டினார். ஏப்ரல் 2018-இல் திரெவாரோ பேசுகையில், பிராட்டும் ஹோவர்ட்டும் தங்கள் பாத்திரங்களில் மீண்டும் நடிப்பார்கள் என்றார். 2018 பிற்பகுதியில், ஹோவர்ட் பேசுகையில் , ஜுராசிக் பார்க் முத்தொகுதியிலிருந்து அதிக கதாபாத்திரங்களை (எல்லி சாட்லர் மற்றும் இயான் மால்கம் உட்பட) மூன்றாம் படத்தில் சேர்க்க வேண்டுமென்பதே தன் உயர் விருப்பம் என்றார். சாம் நெய்ல், லாரா டென் ஆகியோரின் மறுதோற்றத்தை திரெவாரோ உறுதிசெய்தார். தன் பாத்திரத்துக்காக உடற்பயிற்சியில் ஈடுபடுவதாக நெய்ல் கூறினார். ஜுராசிக் பார்க் III (2001) க்குப் பின் திரைப்படத் தொடரில் நெய்ல் மற்றும் டென்னின் முதல் தோற்றமாக ஜுராசிக் வேர்ல்ட் 3 இருக்கும். மேலும் முதல் ஜுராசிக் பார்க் படத்துக்குப் பின் மூவரும் ஒருசேரத் தோன்றும் படமாக இருக்கும். "இப்போது இவர்கள் யார்? அவர்கள் வாழும் புதிய உலகத்தைவைத்து என்ன செய்கிறார்கள்? அதன் வரலாற்றின் ஒரு பகுதியாக இருப்பதைப் பற்றி அவர்கள் எப்படி உணர்கிறார்கள்?" போன்ற கேள்விகளுக்கு இப் படம் விடையளிக்கும் என்றார் திரெவாரோ. பின்னர் ஜேக் ஜான்சன், ஓமர் சை, ஜஸ்டிஸ் ஸ்மித், டானியெல்லா பினெடா, இசபெல்லா செர்மன் ஆகியோர் தங்கள் பாத்திரங்களை மீண்டும் ஏற்பார்கள் என அறிவிக்கப்பட்டது. டீச்சன் லேக்மன், ஸ்காட் ஹேஸ் ஆகிய புதுமுகங்களின் பங்களிப்பும் உறுதியானது.  
முதல் படத்தில் லூயிஸ் டாட்ஜ்சனாக நடித்த கேமரூன் தோர், பாலியல் வழக்கில் தண்டனை பெற்றமையால் அவர் இடத்தில் காம்ப்பெல் ஸ்காட் நடிப்பார் என ஜூன் 2020 இல் அறிவிக்கப்பட்டது.  
*ஜுராசிக் வேர்ல்ட்: டொமினியன் *படத்தை அவெஞ்சர்ஸ்: எண்ட்கேம் (2019) படத்துடன் கிறிஸ் பிராட் ஒப்பிட்டார். இவ்விரண்டும் தமக்கு முந்தைய படங்களிலிருந்து பல கதைமாந்தர்களைக் காண்பிப்பமை குறிப்பிடத்தக்கது.  
கோவிட் -19 பெருந்தொற்று மற்றும் பிற சூழ்நிலைகள் காரணமாக தனது பாத்திரத்தை மீண்டும் ஏற்க இயலவில்லை என்று ஜேக் ஜான்சன் ஜூலை 2021-இல் அறிவித்தார்..  
*ஜுராசிக் வேர்ல்ட்* படத்தில் ஸ்காட் மிட்சல்-லாக நடித்த ஆன்டி பக்லி, தான் மீண்டும் நடிக்கவிருப்பதாகக் கூறினார். ஆனால் படத்தின் திரைக்கதை மீளுருவாக்கம் பெறுகையில் அவரது சேர்க்கை கைவிடப்பட்டது.
# ஜுராசிக் வேர்ல்ட் டொமினியன்

## சந்தைப்படுத்துதல்

ஜூன் 25, 2021 அன்று அமெரிக்காவில் *F9* படம் வெளியாகையில் அதனுடன் *டொமினியன்* படத்தின் முதல் ஐந்து மணித்துளிகள் முன்னோட்டமிடப்பட்டன. இக் காட்சிகள் 40 க்கும் மேற்பட்ட நாடுகளில் உள்ள IMAX திரையரங்குகளில் காட்டப்பட்டன. பெருந்தொற்றுக் காலத்தில் ரசிகர்களை மீண்டும் திரையரங்குகளுக்கு அழைக்கும் நோக்கிலேயே இந்த முன்னெடுப்பு அமைந்தது.
# ஜுராசிக் வேர்ல்ட் டொமினியன்

## வெளியீடு

*ஜுராசிக் வேர்ல்ட் டொமினியன்* படத்தின் முதல் திரையோட்டம், மே 23, 2022 அன்று மெக்சிக்கோ சிட்டியில் வெளியானது. ஜூன் 1, 2022 அன்று மெக்சிகோ மற்றும் தென் கொரியாவிலிருந்து திரையரங்கு வெளியீடு தொடங்கியது. ஐக்கிய அமெரிக்காவில் ஜூன் 10, 2022 அன்று யுனிவர்சல் பிக்சர்ஸால் திரையரங்குகளில் வெளியிடப்பட்டது.  
இப் படம் 18 மாத ஒப்பந்தத்தின் ஒரு பகுதியாக, திரையரங்குகளில் வெளியான நான்கு மாதங்களுக்குள் யுனிவர்சல்லின் பீகாக் வலைப்பக்கத்தில் வெளியிடத் திட்டமிடப்பட்டுள்ளது. அதன்பின் பத்து மாதங்கள் அமேசான் பிரைம் வீடியோவில் ஓடியபின் இறுதி நான்கு மாதங்கள் மீண்டும் பீகாக் வலைப்பக்கத்துக்குத் திரும்பும். ஒப்பந்தம் முடிவுற்றபின் ஸ்டார்ஸ் (Starz) தளத்தில் வெளியாகும்.
# ஜுராசிக் வேர்ல்ட் டொமினியன்

## வரவேற்பு

"அதிரடி அதகளக் கதையினுடாக பின்னப்பட்டிருக்கும் இந்த மிகைப்படுத்தப்பட்ட ஹாலிவுட் பொழுதுபோக்கு சினிமா, யதார்த்தை அனுமதிக்க மறுத்திருக்கிறது. இருந்தாலும் அதன் முந்தையப் படங்களைப் போலவே தொழில்நுட்ப மாயையுடன் இந்தப் படம் சுட்டிக்காட்டும் எச்சரிக்கை கதை நிஜமானவை" என்கிறார் அரிசோனா மாகாணப் பல்கலைக்கழகத்தின் 'பொறுப்புமிக்க புத்தாக்கத் துறை' பேராசிரியர் ஆண்ட்ரூ மேனார்ட்.  
"25 ஆண்டுகளுக்கு முன்பாக வந்த *ஜுராசிக் பார்க்* படத்தின் காட்சிகள் இப்போதும் நினைவில் இருக்கும் நிலையில், இப்போது வெளிவரும் *ஜுராசிக் வேர்ல்ட்* படத்தின் காட்சிகள் சுத்தமாக நினைவிருப்பதில்லை. படம் சம்பந்தப்பட்டவர்களும் இதை உணர்ந்ததாலோ என்னவோ, ஒரிஜினல் ஜுராசிக் படத்தில் நடித்தவர்களை இந்த படத்திலும் நடிக்க வைத்திருக்கிறார்கள்..முடிவில் ரசிகர்களுக்கு ஏமாற்றமளிக்கும் படமாகவே முடிந்திருக்கிறது. உண்மையான ரசிகர்களை உற்சாகப்படுத்த விரும்பினாலும் அது நடக்கவில்லை. காரணம் பாத்திரங்கள் சோர்வடைந்தவர்களாகக் காட்சியளிக்கிறார்கள். எல்லா காட்சிகளும் எதிர்பார்க்கும்வகையிலேயே இருக்கிறது. தோல்வியடைந்த ஒரு நினைவெழுச்சிப் பயணமாக இதைச் சொல்லலலாம். டைனோசர்களை ரொம்பவும் பிடிக்குமென்றால் ஒரு தடவை பார்க்கலாம்" என்கிறது ஹிந்துஸ்தான் டைம்ஸ். அந் நாளிதழில் வெளியான மற்றொரு கட்டுரை "ஒரு கனவை, ஒரே நேரத்தில் ஓராயிரம் பேரை காணச் செய்யும் மாயாஜால வித்தை சினிமாவுக்கு மட்டுமே சாத்தியம். அந்த சாத்தியம் சில நேரங்களில் பல உண்மைகளையும் உரக்கச் சொல்லி விடுகிறது...[*டொமினியன்* படத்தின் வழியே] ஹாலிவுட் சினிமா, அப்படி ஒரு உண்மையை மீண்டும் உரக்கச் சொல்லிருக்கிறது"
# ஜுராசிக் வேர்ல்ட் டொமினியன்

## எதிர்காலம்

மார்ஷல், 2020 மே மாதம் பேசுகையில், *ஜுராசிக் வேர்ல்ட்: டொமினியன்* இக் குழுமத்தின் இறுதிப் படமாக இருக்காதெனவும், மாறாக மனிதர்கள் தொன்மாக்களுடன் நிலத்தைப் பகிர்ந்துகொள்ளும் "ஒரு புதிய ஊழியின் தொடக்கத்தை" குறிக்குமெனவும் கூறினார்.
# நான்காம் மெண்டுகொதேப்

**நான்காம் மெண்டுகொதேப்** (**Mentuhotep IV**) பழைய எகிப்து இராச்சியத்தை ஆண்ட பதினொன்றாம் வம்சத்தின் 8-வது மற்றும் இறுதி பார்வோன் ஆவார். இவர் பண்டைய எகிப்தை கிமு 1998 முதல் கிமு 1991 முடிய 7 ஆண்டுகள் ஆண்டார். இவரது ஆட்சியின் இரண்டாம் ஆண்டில் முதலாம் அமெனம்ஹத் எகிப்தின் எதிர்கால பார்வோனாக நியமிக்கப்பட்டார். குழந்தைகள் அற்ற நான்காம் மெண்டுகொதேப்பின் இறப்பிற்குப் பின், முதலாம் அமெனம்ஹத் பனிரெண்டாம் வம்சத்தின் முதல் பார்வோனாக எகிப்தை ஆண்டார். நான்காம் மெண்டுகொதேப்பின் கல்லறை அல்லது கல்லறைக் கோயில் இதுவரை அறியப்படவில்லை.
# நான்காம் மெண்டுகொதேப்

## இதனையும் காணக

- பாரோக்களின் பட்டியல்
# முதலாம் மெண்டுகொதேப்

**முதலாம் மெண்டுகொதேப்** (**Mentuhotep I**) எகிப்தின் முதல் இடைநிலைக் காலத்திற்கு (கிமு 2181 - கிமு 2055) பின்னர் நிறுவப்பட்ட மத்தியகால எகிப்திய இராச்சியத்தை ஆண்ட பதினொன்றாம் வம்சத்தின் முதல் பார்வோன் ஆவார். இவர் மேல் எகிப்தின் தீபை நகரத்தை தலைநகராகக் கொண்டு பண்டைய எகிப்தை ஆண்டார்.  
கர்னாக் நகரத்தின் கோயிலின் எகிப்திய மன்னர்களின் பட்டியலில் முதலாம் மெண்டுகொதேப்பின் பெயர் குறிப்பிட்டுள்ள்து. இவரது மனைவி இராணி முதலாம் நெபெரு ஆவார்.
# முதலாம் மெண்டுகொதேப்

## இதனையும் காண்க

- பண்டைய எகிப்திய அரசமரபுகள்
# இரண்டாம் டேரியஸ்

வரைபடத்தில் இரண்டாம் டேரியசின் பெயர்]]  
**இரண்டாம் டேரியஸ்** (**Darius II**) பாரசீக அகாமனிசியப் பேரரசராக கிமு 423 முதல் 404 வரை 19 ஆண்டுகள் ஆட்சி செய்தவர். மேலும் இவர் பிந்தைய கால எகிப்திய இராச்சியத்தின் பர்வோனாகவும் ஆட்சி செய்தவர்.  
அகாமனிசியப் பேரரசர் முதலாம் அர்தசெராக்சஸ் கிமு 424-இல் மறைவான போது **இரண்டாம் அர்தசெராக்சஸ்** ஆட்சி பீடம் ஏறினார். இரண்டரை மாதம் கழித்து இரன்டாம் அர்தசெராக்சை தனது சகோதரர் சோக்டியானசை கொன்று அகாமனிசியப் பேரரசரசின் ஆட்சி பீடம் ஏறினார். பின்னர் சோக்டியானசை வீழ்த்திய இரண்டாம் டேரியஸ் கிமு 423-இல் பாரசீகத்தின் அகாமனிசியப் பேரரசராக முடிசூட்டிக் கொண்டார்.  
வரலாற்றாளர்கள் இரண்டாம் டேரியசின் ஆட்சிக் காலம் குறித்து சிறிதளவே அறிந்து வைத்துள்ளனர். மெசொப்பொத்தேமியாவில் இருந்த மீடியர்கள் கிமு 409-இல் அகாமனிசியப் பேரரசர் இரன்டாம் டேரியசுக்கு எதிராக கிளர்ச்சி செய்தனர்.
# இரண்டாம் டேரியஸ்

## ஏதன்ஸ் உடன் பிணக்கு

ஏதன்ஸ் நாட்டு கிரேக்கர்கள், இரண்டாம் டேரியசுக்கு எதிராக கிளர்ச்சி செய்ய, கிமு 413-இல் அனத்தோலியா பகுதியில் வாழ்ந்த அமோர்ஜஸ் மக்களை தூண்டி விட்டனர். கிமு 414-இல் ஏஜியன் கடல் பரப்பில் இரண்டாம் டேரியஸ் கப்பற்படைகளை பெருக்கியதுடன், ஏதன்ஸ் படைகளுக்கு எதிராக ஸ்பார்ட்டன்களுடன் கூட்டு சேர்ந்தார். இதனால் ஏதன்ஸ் நாட்டு கிரேக்கர்கள் அதிகம் வாழந்த ஆசியா மைனரின் ஐயோனியா நகரத்தை இரண்டாம் டேரியஸ் கிமு 412-இல் கைப்பற்றினார்.  
கிமு 404-இல் இரண்டாம் டேரியஸ் தனது ஆட்சியின் 9-ஆம் ஆண்டின் போது மறைந்த போது, அவரது மகன் இரண்டாம் அர்தசெராக்சஸ் பாரசீக அகாமனிசியப் பேரரசராக முடிசூட்டிக் கொண்டார்.
# இரண்டாம் டேரியஸ்

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# காவிரி நதிக்கரை சாலை, ஈரோடு

**காவிரி நதிக்கரை சாலை** (Cauvery Riverfront Road Corridor), தமிழ்நாட்டின் ஈரோடு மாநகரத்தில் காவிரி ஆற்றின் கரையில் அமைக்கப்படும் சாலைத் திட்டமாகும். இது ஈரோடு மாநகரத்தை ஒட்டி வடக்கு-தெற்காக 14 கி.மீ. நீளத்திற்குச் செல்லும் வகையில் அரசால் திட்டமிடப்பட்டுள்ளது.
# காவிரி நதிக்கரை சாலை, ஈரோடு

## திட்டம்

ஈரோடு மாநகரின் வடக்கு எல்லையில் உள்ள பவானியை அடுத்த கோணவாய்க்கால் பகுதியில் சேலம்-கொச்சி தேசிய நெடுஞ்சாலையிலிருந்து துவங்கும் இந்த சாலை காவிரி ஆற்றுக்கும் காளிங்கராயன் கால்வாய்க்கும் இடையிலேயே பயணித்து ஈரோடு மாநகரின் தெற்கு எல்லையில் உள்ள லக்காபுரம் பரிசல் துறை அருகே சென்று கரூர் பிரதான சாலையுடன் இணைகிறது.
# காவிரி நதிக்கரை சாலை, ஈரோடு

## முக்கிய சாலை சந்திப்புகள்

- சேலம் - கொச்சி தேசிய நெடுஞ்சாலை 544 - கோணவாய்க்கால்
- தொப்பூர் - மேட்டூர் - ஈரோடு தேசிய நெடுஞ்சாலை 544H
- திண்டல் - பெரியசேமூர் - அக்ரஹாரம் கதவணை உள்வட்ட இணைப்புச்சாலை
- வைராபாளையம் நீரேற்று நிலைய சாலை
- சங்ககிரி சாலை - கருங்கல்பாளையம் காவேரி சோதனைச்சாவடி
- சோலார் - வெண்டிபாளையம் கதவணை உள்வட்ட இணைப்புச்சாலை
- பரிசல்துறை-கொக்கராயன்பேட்டை வெளி வட்டச் சாலை  
சாலையையொட்டி காவிரி ஆற்றின் அழகை கண்டு ரசிக்கும்படி பல இடங்களில் மின்விளக்குகளுடன் கூடிய பூங்காக்கள், உணவகங்கள், வாகன ஓட்டிகளுக்கான ஓய்விடங்கள் ஆகிய வசதிகளுடன் அமையுமாறு உத்தேசமாக ரூபாய் 150 கோடி மதிப்பீட்டில் இந்த சாலை திட்டமிடப்பட்டுள்ளது.
# காவிரி நதிக்கரை சாலை, ஈரோடு

## ஈரோடு கிழக்கு புறவழிச்சாலை

கடந்த 2022ஆம் ஆண்டு சட்டமன்றத்தில் ஈரோடு சத்தி சாலை, சேலம் சாலை மற்றும் கரூர் சாலையை இணைக்கும் விதமாக மாநகரின் கிழக்கு பகுதியில் 11.54 கி.மீ நீளத்திற்கு புறவழிச்சாலை அமைக்க விரிவான திட்ட அறிக்கை தயாரிக்க ரூபாய் 24 இலட்சம் நிர்வாக அனுமதி அளிக்கப்பட்டு பணிகள் துவங்கியுள்ளது.  
ஈரோடு கிழக்கு புறவழிச்சாலையின் சுமார் 10 கி.மீ பகுதியானது முன்மொழியப்பட்ட காவிரி நதிக்கரை சாலையின் வழித்தடத்தில் அமையும்.
# காவிரி நதிக்கரை சாலை, ஈரோடு

## மேலும் பார்க்க

- வெளி வட்டச் சாலை, ஈரோடு
- உள் வட்டச் சாலை, ஈரோடு
- ஈரோடு போக்குவரத்து
- திண்டல் உயர்மட்ட சாலை
# ஈபேர்டு

**ஈபேர்டு** (Ebird) என்பது பல்லுயிரியம் சார்ந்த ஒரு மக்கள் அறிவியல் திட்டமாகும். உலகளாவிய பறவை நோக்கர்களின் பறவைகாணல் நிகழ்வுகளைப் பதிவு செய்து, அவற்றை ஒருங்கிணைப்பதற்கான இணையவழிக் களமாக ஈபேர்டு உள்ளது. கார்னெல் பல்கலைக்கழகத்தின் பறவையியல் ஆய்வுக்கூடத்தால் இத்திட்டம் செயல்படுத்தப்படுகிறது.  
பறவை காணல்களை சேகரித்து, சேமித்தும் வைப்பதன் மூலம் பறவைகளின் பரவலையும் அவற்றின் திரள்வையும் குறித்து ஒப்பீடு செய்வதற்கான விவரத்தொகுப்பு கிடைக்கிறது; இத்தரவுகள் பொதுவெளியிலும் அறிவியல் பயன்பாட்டிற்கும் பரவிட ஈபேர்டு உதவுகிறது. ஈபேர்டு கூட்டு மூலத்துவத்திற்கு எடுத்துக்காட்டாக உள்ள ஒரு அமைப்பாகும். அறிவியலை மக்கள்மயப்படுத்துவதற்கும் மக்கள் அறிவியலை ஊக்கப்படுத்தி, அவர்கள் சேகரித்த தகவல் தரவுகளை அவர்கள் பயன்பாட்டுக்கே அளிப்பதற்கும் எடுத்துக்காட்டாக இது விளங்குகிறது.
# ஈபேர்டு

## வரலாறும் நோக்கமும்

ஈபேர்டு 2002ஆம் ஆண்டு கார்னெல் பல்கலைக்கழகத்தின் பறவையியல் ஆய்வுக்கூடம் மற்றும் தேசிய ஆதுபான் குமுகம் ஆகிய இரு அமைப்புகளால் தொடங்கப்பட்டது. சாக் லாரிவீ எனப்படும் ஆய்வாளரால் 1975ஆம் ஆண்டு வெளியிடப்பட்ட ஒரு தரவுத்தளத்தை அடிப்படையாகக் கொண்டே இது செயல்பாட்டுக்கு வந்தது.
# எழிமலை

**எழிமலை** (*Ezhimala*, ) என்பது தென் இந்திய மாநிலமான, கேரளத்தின், கண்ணூர் மாவட்டத்தில், பையனூர் அருகே உள்ள ஒரு மலைப் பகுதியாகும். இந்த மலை கடல்மட்டத்தில் இருந்து 286 மீட்டர் உயரம் கொண்டது. கண்ணூருக்கு வடக்கே 38 கி.மீ தொலைவில் தனித்து உள்ள இந்த மலைப் பகுதி கடலோடிகளுக்கான நில அடையாளமாக உள்ளது.  
எழிமலையானது பண்டைய புலி நாட்டின் தலைநகராக, முக்கியமான வரலாற்று தளமாக கருதப்படுகிறது. பொது ஊழியின் தொடக்கத்தில் செழிப்பான துறைமுகமாகவும், வணிக மையமாகவும் இது திகழ்ந்தது. எழிமலை 11 ஆம் நூற்றாண்டில் சோழர் - சேரர் போர்களில் முக்கிய போர்க்களங்களில் ஒன்றாக இருந்தது. கௌதம புத்தர் எழிமலைக்கு வந்ததாக சிலர் நம்புகிறனர்.
# எழிமலை

## சொற்பிறப்பியல்

இந்த மலைகள் எழிமலை, மூசிக சைலம், சப்த சைலம் என்றும் அழைக்கப்படுகின்றது.  
இந்த மலைக்கு போர்த்துகீசியர்கள் மான்டே டி எலி (Monte d'Eli ) என்று பெயரிட்டனர். ஆங்கிலேயர்கள் இதை மவுண்ட் டெல்லி அல்லது மவுண்ட் எலி என்று அழைத்தனர்.
# எழிமலை

## வரலாறு

ராமந்தளி ஊராட்சியின் ஒரு பகுதியாக இருக்கும் எழிமலை, வடக்கு மலபாரின் வரலாற்றில் இடம்பெற்ற மிக முக்கியமான இடங்களில் ஒன்றாகும். வரலாற்று காலத்திற்கு முன்பிருந்தே, புகழ்பெற்ற காவியமான *இராமாயணத்தின்* சில பகுதிகள் மற்றும் உள்ளூர் இந்து தொன்மக் கதைகளில் எழிமலையை குறிப்பாக அனுமனுடன் தொடர்புபடுத்தி கூறப்படுகின்றன.  
எழிமலை, பழையங்காடி மற்றும் இந்த பிராந்தியத்தில் உள்ள பல கிராமங்கள் மற்றும் நகரங்கள் குறித்து தமிழின் சங்க கால இலக்கியங்களில் (கிமு 500 முதல் கிபி 300 வரை) ஏராளமான குறிப்புகள் காணப்படுகின்றன. பழையங்காடி என்பது அதன் பண்டைய தமிழ்ப் பெயரான பாழியின் சிதைந்த வடிவமாகும். மூசிக அல்லது கோலாதிரி அரச மரபின் மன்னனான உதயன் வேண்மான் நன்னனின் (நன்னன் அல்லது நந்தன் என அழைக்கப்படும்) அரசனின் பண்டைய தலைநகராக பாழி குறிப்பிடப்பட்டுள்ளது. *நன்னின்* மரபானது சேரர், பாண்டியர், சோழர் போன்றோரின் உறவினர் அல்லது சகோதரி வம்சமாக இருந்தபோதிலும், அவர்களிடையே தொடர்ந்து போர்கள் நடந்துவந்தன. இதற்கு *நன்னனின்* காலமும் விதிவிலக்கல்ல. தனது இராச்சியத்தின் ( கோலத்துநாடு ) மீது படையெடுத்த சேர மன்னர்களுக்கு எதிராக *நன்னன் பாழியில்* எதிர்த்து வீரப் போர் புரிந்து போராடியதாக நூல்கள் குறிப்பிடுகின்றன. இறுதியில், சேர மன்னர் *நார்முடிச்சேரரால்* *நன்னன்* கொல்லப்பட்டார். அப்போதைய தமிழகத்தின் அரசியலின் பண்பாட்டின்படி பிற தமிழக மன்னர்களைப் போலவே, *நார்முடிச் சேரலும்* அறிஞர்கள் மற்றும் புலவர்களை சிறந்த முறையில் ஆதரிப்பவராக இருந்தார். அவர் ஒரு முறை தனது அரசவைப் புலவரான *காப்பியாற்றுக் காப்பியனாரின்* புலமையைப் பாராட்டி அவருக்கு 40 லட்சம் தங்க நாணயங்களை பரிசளித்தார்.  
சங்க காலத்து நூல்கள் பண்டைய பாழியின் பெருமையையும் செல்வத்தை மிகப் பெருமையாக விவரிக்கின்றன. பரணரைப் போலவே பாழியின் செல்வத்தைப் பற்றி சங்க காலப் புலவர்களும், அதற்கு பிந்தைய நூற்றாண்டுத் தமிழ்ப் புலவர்களும், மிகப் பெரிய அளவில் பேசுகிறார்கள். சங்கத் தொகை நூற் பாடலான *அகம் 173* "தங்க வயல்கள் நிறைந்த *நன்னனின்* பெரிய மலை சரிவுகளையும், சூரியனில் வெப்பத்தால் காய்ந்த நீண்ட மூங்கில்கள் வெடித்து அதிலிருந்து முத்துக்கள் தெறிப்பதையும் பற்றி பேசுகிறது." புகழ்பெற்ற அறிஞர் இல்லம்குளம் குஞ்சன் பிள்ளை கூற்றின்படி "பழைய எழிமலைநாட்டின் கோட்டயம் (வடக்கு மலபார்) மற்றும் கண்ணூர் பகுதிகளிலிருந்தே எண்ணற்ற உரோமானிய (தங்க) நாணயங்கள் அகழப்பட்டன. இதில் ஒரே சந்தர்பத்தில் கிடைத்த நாணயங்கள் (தங்கம்) ஆறு சுமைதூக்கும் தொழிலாளர்களால் எடுத்துச் செல்லக்கூடிய அளவு நாணயங்கள் கிடைத்தன. இந்த நாணயங்கள் கி.பி 491 வரையிலான காலத்தைச் சேர்ந்தவை என்று கண்டறியப்பட்டது.  
எழிமலை பொது ஊழியின் தொடக்கத்திலிருந்து ஒரு செழிப்பான துறைமுகமாகவும் வணிக மையமாகவும் இருந்தது ; பின்னர் 11 ஆம் நூற்றாண்டில் சோழர் - சேரர் போர்த் தொடரில் முக்கிய போர்க்களங்களில் ஒன்றாக இருந்து; பகவான் புத்தர் எழிமலைக்கு விஜயம் செய்ததாக சிலர் நம்புகிறார்கள்.  
கி.பி. 11 ஆம் நூற்றாண்டில் *ஆதுலன்* என்பவரால் எழுதப்பட்ட **மூசிக வம்சம்** எனும் நூல் மூலம், குறிப்பாக மூசிக அரச மரபினரைப் பற்றியும், பொதுவாக வடக்கு கேரள நாட்டைப் பற்றியும் தெளிவாக அறிய முடிகிறது. மூசிக வம்ச வரலாற்றில் முதலில் குறிப்பிடபட்ட மன்னர் இராமகதா மூசிகர் ஆவார். இவருடைய தலைநகரம் பெரும்பாலும் பாழி (பண்டைய பழையங்காடி) ஆகும். இந்த வம்சத்தின் பிற்கால மன்னர்களை ஆதுலன் விவரிக்கிறார், அவர்கள் இப்போது கோலாதிரி வம்சம் என்று அழைக்கப்படுகிறார்கள் . மன்னர்களான ராமகதா மூசிகரின் வாரிசுகள் தங்கள் தலைநகரை எழிமலை, வல்லபப்பட்டனம் ( வலப்பட்டணம் ) நகருக்கும் இறுதியில் சிரக்கல், அருகிலுள்ள பிற இடங்களுக்கிடையில் அடுத்த நூற்றாண்டுகளில் மாற்றினர்.
# எழிமலை

## இந்திய கடற்படை அகாதமி

ஆசியாவின் மிகப்பெரிய இந்தியக் கடற்படை அகாதமி எழிமலையில் உள்ளது.
# எழிமலை

## போக்குவரத்து

பெரும்பா சந்தி வழியாக தேசிய நெடுஞ்சாலை செல்கிறது. இந்த நெடுஞ்சாலையின் வடக்கில் பயணித்தால் மங்களூர், கோவா, மும்பையும், தெற்கில் பயணித்தால் கொச்சி, திருவனந்தபுரம் போன்ற பகுதிகளை அடையலாம். இரிட்டியின் கிழக்கே உள்ள சாலை மைசூர் மற்றும் பெங்களூரை இணைகிறது. அருகிலுள்ள தொடருந்து நிலையம் மங்களூர் - பாலக்காடு பாதையில் உள்ள பையனூர் ஆகும் . மங்களூர், கண்ணூர், கோழிக்கோட்டில் வானூர்தி நிலையங்கள் உள்ளன.
# சிசாரியன்

**15-ஆம் தாலமி** அல்லது **சிசாரியன்** (****) (, உரோமைப் படைத்தலைவர் ஜூலியஸ் சீசர் மற்றும் எகிப்தின் கிரேக்க தாலமி பேரரசின் இராணி கிளியோபாட்ராவுக்கும் கிமு 23 சூன் 47-இல் பிறந்தவர் சிசோரியன். தனது தாய் கிளியோபாட்ராவின் துணையுடன் சிசாரியன் தனது மூன்றாம் வயதில் கிமு 44-இல் எகிப்தின் அரியணை ஏறினார். கிமு 12 ஆகஸ்டு 30-இல் உரோமைப் படைத்தலைவர் அகஸ்ட்டஸ், சிசேரியனை கொல்ல ஆணையிடும் வரை, ஏழாம்கிளியோபாட்ரா எகிப்தின் துணை-ஆட்சியாளராக இருந்தார்.  
கிரேக்க தாலமி வம்ச எகிப்தின் இராணி ஏழாம் கிளியோபாற்றாவின் மூத்த மகன் சிசாரியனின் தந்தை எகிப்தியரல்லாத உரோமானியப் படைத்தலைவரான ஜூலியஸ் சீசர் ஆவார். சிசாரியனே பண்டைய எகிப்தின் இறுதிப் பார்வோன் ஆவார்.
# சிசாரியன்

## இதனையும் காண்க

- பண்டைய எகிப்திய அரசமரபுகள்
# காரணிப்படுத்துதல்

கணிதத்தில், **காரணிமயமாக்கல்** அல்லது **காரணிப்படுத்துதல்** அல்லது **காரணியாக்கம்** என்பது, ஒரு எண் அல்லது ஒரு **கணித விரி<nowiki/>வை** ஒன்றுக்கும் மேற்பட்ட பல *காரணிகளின்* பெறுக்கற்பலனாக, சிறிய அல்லது எளிமையான விரிவுகளாக எழுதுவதகும். எடுத்துக்காட்டாக, 3 × 5 என்பது முழு எண் 15 இன் காரணிமயமாக்கலாகும், மற்றும் (x - 2) ( x + 2) என்பது *x<sup>2</sup> -4 என்ற பல்லுறுப்புக்கோவை* இன் காரணிமயமாக்கலாகும்.
# ஓடத்தில் பள்ளி

**ஓடத்தில் பள்ளி** (ஓடத்தில் பள்ளிவாசல்) (*Odathil Palli*) என்பது தென்னிந்திய மாநிலமான கேரளதில் உள்ள தலச்சேரி நகரத்தில் உள்ள 200 ஆண்டுகள் பழமையான பள்ளிவாசல் ஆகும். இந்த பள்ளிவாசல் 1806 ஆம் ஆண்டு கட்டப்பட்டது.
# ஓடத்தில் பள்ளி

## வரலாறு

200 ஆண்டுகள் பழமையான இந்த ஒடத்தில் பள்ளி மற்றும் பூங்கா தலசேரியின் இதயப் பகுதியில் உள்ளது. ஓடதில் பள்ளி அமைந்த இடம் டச்சுக்காரர்களின் கரும்பு தோட்டமாக இருந்தது. இது பின்னர் பிரித்தானியருக்கு சொந்தமான கிழக்கிந்திய கம்பெனியின் கைகளுக்கு மாறியது.  
முஸ்லீம் கேரளரான மூசாககா கிழக்கிந்திய கம்பெனியின் ஒப்பந்தக்காரராக இருந்தார். தலசேரியின் கீய் குடும்பத்தைச் சேர்ந்தவர் மூசாக்கா . அக்காலத்தின் முக்கிய வர்த்தகர்களில் ஒருவராக இருந்தனர்.  
மூசாககா மிகவும் நேர்மையானவர், நம்பகமானவர் என்று கருதப்பட்டார். எனவே, அவரது விசுவாசத்திற்கு வெகுமதி அளிக்க நிறுவனம் விரும்பியது. அவரது வேண்டுகோளின்படி, அவருக்கு டச்சு கரும்புத் தோட்டம் அன்பளிப்பாக வழங்கப்பட்டது. மூசாககா இந்த நிலத்தை இலவசமாக பெற விரும்பாததால், ஒரு சிறிய தொகை கொடுத்து விலைக்கு வாங்கினார்.
# ஓடத்தில் பள்ளி

## சொற்பிறப்பியல்

முன்பு டச்சுகார்ர்களுக்கு சொந்தமாகவும், பின்னர் ஆங்கிலேயருக்கு சொந்தமாகவும் தலசேரியில் இருந்த 'கரிம்பின்-ஓடம்' ( கரும்புத் தோட்டம்) பகுதியில் ஒரு அழகான பள்ளிவாசலைக் கட்டினார். ஓடம் என்றால் மலையாளத்தில் 'தோட்டம்' என்று பொருள். ஓடத்தில் கட்டப்பட்டதால், இந்த பள்ளிவாசல் ஓடதில் பள்ளி என்று அழைக்கப்பட்டது. அதாவது 'ஓடத்தில் பள்ளிவாசல்'. இது அச்சு அசல் கேரள பாணியில் கட்டபட்ட இந்த பள்ளிவாசல். இதன் மேற்கூரை செப்புத் தகடால் வேயப்பட்டது. குவிமாடம் தங்கத்தால் செய்யபட்டிருந்தது. மேலும் பிராமணிய பாரம்பரியத்தில் கட்டபட்டதைப் போன்ற அழகிய அம்சங்களைக் கொண்டுள்ளது. ஆகவே பிற பள்ளிவாசல்களுக்கே உரிய முட்டை வடிவ குவிமாடம், தூபி போன்றவை இங்கு கிடையாது. அந்த நாட்களில் நிலவிய சமய நல்லிணக்கத்தையும், கேரள ஆட்சியாளர்கள் பின்பற்றிய சகிப்புத்தன்மைக் கொள்கைக்கு இது ஒரு எடுத்துக்காட்டாக உள்ளது. இதில் அனைத்து முஸ்லிம்களும் பிரார்த்தனை செய்யலாம். கபரிஸ்தானில் (மசூதியை ஒட்டியுள்ள கல்லறை) கீஸ் குடும்பத்துக்கு உரியவர்களின் சடலங்கள் மட்டுமே அடக்கம் செய்யப்படுகின்றன.
# ஓடத்தில் பள்ளி

## சிறப்பம்சங்கள்

ஓடத்தில் பள்ளியானது சுற்றுலாப் பயணிகள் பார்க்க வேண்டிய இடம் என்றாலும், உள்ளே முசுலீம்களைத் தவிர மற்றவர்களுக்கு அனுமதி இல்லை என்பதால் வெளியில் இருந்து பார்க்கலாம். ஓடத்தில் பள்ளியின் சிறப்பம்சங்கள் என்னவென்றால், இது தனிச்சிறப்பான கேரளக் கட்டிடக்கலையால் கட்டபட்டுள்ளது. மேலும் இது தலிச்சேரியின் இதயப்பகுதியில் உள்ளது. கூரையின் சிகரம் தங்கத்தால் ஆனது. சுவர்கள் மரத்தால் வேயப்பட்டது. இந்த பள்ளிவாசல் இன்றும் வழிபாடு பயன்பாட்டில் உள்ளது. பள்ளிவாசலுக்கு முக்கியமாக மூன்று பாதைகள் உள்ளன. முதலாவது தலசேரி பழைய பேருந்து நிலையத்துக்கு அருகிலுள்ள முதன்மை வாயில் வழியாக. அடுத்தது லோகன்ஸ் சாலை வழியாகவும், மூன்றாவது ஓ.வி. சாலையுடன் இணைக்கப்பட்ட கட்டிடத்தின் கொல்லைப்புற வழியும் ஆகும்.
# வாலுவர்

**வாலுவர்** (*chef*) என்பவர் பயிற்சிபெற்ற தொழில்முறையான சமையற்காரர் ஆவர்.  
வாலுவர் என்போர் பெரும்பாலும் ஒரு குறிப்பிட்ட நாட்டு அல்லது இனச் சமையல்வகையில் வல்லுநராகவும் அதன்படியான உணவேற்பாட்டின் அனைத்துக் கூறுபாடுகளிலும் கைதேர்ந்தவர்களாயும் இருப்பர். வாலுவன் என்ற சொல் தமிழில் தொன்றுதொட்டே சமையற்காரன் என்ற பொருளில் வழங்கிவந்துள்ளது (மதுரைக்காஞ்சி:36, புறநானூறு:372:9), திவாகர நிகண்டு:821).  
வாலுவர் கல்விநிறுவனம் ஒன்றிலிருந்தோ ஏற்கெனவே அநுபவமுள்ள வாலுவரிடம் பயிலியாகச் சேர்ந்து பயின்றோ முறையான பயிற்சிபெறவியலும்.
# தயோயூரியா

**தயோயூரிய** (Thiourea) என்பது ஒரு கரிமகந்தக சேர்மம் ஆகும். இதன் மூலக்கூற்று வாய்ப்பாடு SC(NH<sub>2</sub>)<sub>2</sub> ஆகும். இச்சேர்மத்தின் அமைப்பில் ஆக்சிசன் அணு ஒரு கந்தக அணுவால் மாற்றப்பட்டுள்ளது என்பதைத் தவிர, யூரியாவுடன் ஒத்திருக்கிறது. ஆனால், யூரியா மற்றும் தயோயூரியாவின் பண்புகள் பெருமளவில் வேறுபடுகின்றன. தயோயூரியா என்பது கரிமத் தொகுப்பு வினைகளில் பயன்படும் ஒரு வினைப்பொருள் ஆகும். "தயோயூரியாக்கள்" என்பவை (R<sup>1</sup>R<sup>2</sup>N) (R<sup>3</sup>R<sup>4</sup>N)C=S என்ற பொதுவான அமைப்பினைக் கொண்ட பரந்த வகை சேர்மங்களைக் குறிக்கிறது. தயோயூரியாக்கள் தயோ அமைடுகளுடன் தொடர்புடையவை ஆகும்.
# தயோயூரியா

## கட்டமைப்பு மற்றும் பிணைப்பு

தயோயூரியா ஒரு சமதள அமைப்பினை உடைய மூலக்கூறு ஆகும். C=S பிணைப்பு தூரம் 1.71 Å ஆகும். C-N பிணைப்பு தூரம் சராசரி 1.33 Å ஆகும். C-N பை-பிணைப்பானது C-S பிணைப்பை பலவீனப்படுத்துவது தயோபென்சோபீனோனில் உள்ள குறுகிய C=S பிணைப்பால் குறிக்கப்படுகிறது. தயோபென்சோபீனோனில் உள்ள C=S பிணைப்பின் நீளமானது 1.63 Å ஆகும்.  
தயோயூரியா இரண்டு தானொத்தியமாதல் வடிவங்களில் கிடைக்கிறது. அவற்றில் தயோன் வடிவம் நீர்க்கரைசல்களில் ஆதிக்கம் செலுத்துகிறது. சமநிலை மாறிலியானது *K*<sub>eq</sub> என்ற மதிப்பைக் கொண்டுள்ளதாகக் கணக்கிடப்பட்டுள்ளது. ஐசோதயோயூரியா என்றும் அழைக்கப்படும் தயோல் வடிவம், ஐசோதயோயுரோனியம் உப்புகள் போன்ற மாற்று கலவைகளில் காணப்படலாம்.  
:
# தயோயூரியா

## உற்பத்தி

தயோயூரியாவின் உலகளாவிய ஆண்டு உற்பத்தி 10,000 டன்கள் ஆகும். சுமார் 40% ஜெர்மனியில், மற்றொரு 40% சீனாவிலும், 20% ஜப்பானிலும் உற்பத்தி செய்யப்படுகின்றன. தயோயூரியாவை அம்மோனியம் தையோசயனேட்டிலிருந்து தயாரிக்க முடியும், ஆனால் பொதுவாக இது கார்பன் டை ஆக்சைடு முன்னிலையில் கால்சியம் சயனமைடுடன் ஐதரசன் சல்பைடின் வினையால் உற்பத்தி செய்யப்படுகிறது.
# தயோயூரியா

## பயன்பாடுகள்

தயோயூரிய பெர் சே சில பயன்பாடுகளைக் கொண்டுள்ளன. இது முக்கியமாக ஜவுளி செயலாக்க தொழில்முறைகளில் பயன்படுத்தப்படும் பொதுவான ஒடுக்கும் காரணியான தயோயூரியா டை ஆக்சைடுக்கான முன்னோடியாக நுகரப்படுகிறது.
# தயோயூரியா

## பயன்பாடுகள்

### பிற பயன்கள்

தயோயூரியாவின் பிற தொழில்துறை பயன்பாடுகளில் சுடரொடுக்க பிசின்கள் உற்பத்தி, மற்றும் இரப்பர் பற்றவைப்பு வினையூக்கிகள் ஆகியவை அடங்கும்.  
தயோயூரியாவானது டையசோ தாள், ஒளி-நுண்ணுணர்திறன் கொண்ட நகலெடுக்கும் தாள் மற்றும் கிட்டத்தட்ட எல்லா வகையான நகலெடுக்கும் தாள்களுக்கும் துணைக்காரணியாகப் பயன்படுத்தப்படுகிறது.  
இது வெள்ளி-ஜெலட்டின் புகைப்பட அச்சிட்டுகளை தொனிக்கவும் பயன்படுகிறது.  
கிளிப்டன்-பிலிப்ஸ் மற்றும் பீவர் பளபளப்பான மற்றும் பகுதியளவு பளபளப்பான மின்முலாம் பூசுதல் செயல்முறைகளில் தயோயூரியா பயன்படுத்தப்படுகிறது. இது தாமிரத்தால் அச்சிடப்பட்ட மின்சுற்றுப் பலகைகளுக்கு ஒடுக்க வேதி டின் முலாம் பூச்சு தீர்வாக டின்(II) குளோரைடு<nowiki/>டன் ஒரு கரைசலில் பயன்படுத்தப்படுகிறது.
# தயோயூரியா

## வினைகள்

செல்சியசிற்கு மேல் வெப்பப்படுத்தும் போது அம்மோனியம் தயோசயனேட்டுக்கு மாறுவதற்கான அசாதாரண பண்பினை இச்சேர்மம் கொண்டுள்ளது. குளிர்விக்கப்படும் போது, அம்மோனியம் உப்பானது மீண்டும் தயோயூரியாவாக மாறுகிறது.
<sup data-ve-ignore="true">&#x5B; *<span title="This claim needs references to reliable sources. (February 2019)">மேற்கோள் தேவை</span>* &#x5D;</sup>
# தயோயூரியா

## வினைகள்

### ஒடுக்கி

தயோயூரியா பெராக்சைடுகளை தொடர்புடைய டையால்களாகக் குறைக்கிறது. இந்த வினையின் இடைநிலைப் பொருள் ஒரு நிலையற்ற எண்டோபெராக்சைடு ஆகும்.  
கார்போனைல் சேர்மங்களை வழங்க ஓசோனோலிசிஸின் ஒடுக்கப் பணியில் தயோயூரியா பயன்படுத்தப்படுகிறது. இந்த வினைக்கு டைமெதில் சல்பைடும் கூட ஒரு சிறந்த வினைக்காரணி ஆகும், ஆனால் இது எளிதில் ஆவியாகக்கூடியது. (கொதிநிலை செல்சியசு) மற்றும் ஒரு அருவருப்பான நாற்றத்தைக் கொண்டிருக்கிறது. அதேசமயம் தயோயூரியா மணமற்றதாகவும் மற்றும் ஓரளவு நிலையற்றதாகவும் இருக்கிறது (அதன் துருவமுனைப்பை பிரதிபலிக்கிறது).